Szeged trolibuszvonal-hálózata

**Szeged trolibuszvonal-hálózata** hét viszonylatból áll, amelyek fontos szerepet játszanak a város életében. A trolibuszokat a Szegedi Közlekedési Társaság üzemelteti. Az első trolivonalon 1979. április 29-én indult meg a közlekedés.

Az 1960-as években az olcsó üzemanyagár és a buszok „pályafüggetlenségének” köszönhetően előtérbe kerültek a robbanómotoros tömegközlekedési eszközök a villamos üzeműekkel szemben, és nagyon sok városban, köztük Szegeden is elkezdték felszámolni a villamosvonalakat. Azonban a hetvenes években bekövetkező olajárrobbanás és a környezetvédelem egyre fontosabbá válása ismét a villamos üzemű járműveket helyezte előtérbe. Nagyszabású felújítási munkálatok kezdődtek, és a meglévő villamosvonalak mellé új trolibuszvonalak is kerültek.

## Járműpark

### Jelenlegi járművek

Skoda 21Ab
Jelenlegi darabszám 6db
T-811, T-812, T-814, T-815
2017 óta 5 évesek

### Egykori járművek

 Ikarus 280T | 12 db
 Škoda 22Tr | 1 db
 Volvo B7 Tr12/TV.PR

## Trolibuszvonalak

### Az 5-ös vonal

*Bővebben: 5-ös trolibusz (Szeged)*
Az **5-ös vonal** a *Körtöltés utca* és az *Újszeged, Gyermekkórház* között jár. Ez volt Szeged első trolibuszvonala. 1979. április 29-én indult meg rajta forgalom a *Bartók tér* és a *Gyermekkórház* között, az 5-ös számot a korábban Újszegedre közlekedő 5-ös villamos emlékére kapta. 1981-ben a vonalat meghosszabbították. 1995. július 30-ától 1996. augusztus 25-éig rövidített útvonalon, *Vértói út – Vár utca* között közlekedett a Belvárosi híd felújítása miatt. A vonal másik részén trolipótló autóbuszok közlekedtek. 2004-ben a Tisza Lajos körút felújítása és átépítése miatt többször is trolipótló buszok közlekedtek a *Gyermekkórház – Bartók tér* szakaszon.

A 7-es vonal szünetelése idején 2005 novemberétől 2006 szeptemberéig az *5-ös* sűrűbben közlekedett.

Az *5-ös vonalnak* több alkalommal is voltak betűjelzéses betétjáratai, illetve szárnyvonalai. 1979 és 1983 közt **5A** jelzéssel közlekedtek trolibuszok a *Bartók tér* és a *trolibusz-járműtelep* között, míg 1982 és 1983 közt **5B** jelzéssel sűrítő betétjárat járt csúcsidőben a *Vértói út* és a *Bartók tér* között. Az *5A* 1983 és 1996 között a *VIDIA* és a *Bartók tér* között járt, majd az 1996-os megszüntetése előtt egy hónapig kísérleti jelleggel a *VIDIA* és a *Vár utca* közt, ezután végleg megszüntették.

### A 6-os vonal

*Bővebben: 6-os trolibusz (Szeged)*
A **6-os vonal** 1982. november 5-én indult a *Vértói út* és a *Vidra utca* közötti 2,6 Sablon:Szám/Mértékegység hosszú szakaszon. Az 1995-ös, az 5-ös vonal kapcsán már említett hídzár idején szüneteltették a közlekedését. Hivatalosan 1996 januárjában döntöttek a megszüntetéséről a régi 7-es viszonylattal együtt. 2022. június 16-tól *Vértói út* és *Újszeged, Gyermekkórház* között közlekedik.

### A 7-es vonal (1983–1996)

A **régi 7-es vonal** *Makkosház* és az *Újszeged, Gyermekkórház* között közlekedett, a 8-assal egy időben, 1983. október 11-én adták át. A 6-ossal egyszerre 1995-ben átmenetileg szüneteltették, majd 1996 januárjában végleg döntöttek a 6,4 Sablon:Szám/Mértékegység hosszú vonal megszüntetéséről.

### A 7-es és 7A vonal (2004–2022)

*Bővebben: 7-es trolibusz (Szeged)*
A **7-es vonal** a *Bakay Nándor utca* és az *Újszeged, Gyermekkórház* között közlekedik. Csak számozásában utódja a korábbi 7-es vonalnak, gyakorlatilag az egykori 5A vonal meghosszabbítása. A jelenlegi formájában 2004. április 29. óta létezik. A Bakay Nándor utca csatornázási munkálatai miatt közel egy évig 2005 novemberétől 2006 szeptemberéig szünetelt a forgalom a vonalon. A viszonylat létesítésének, illetve pontosabb újraindításról beszélni, legfőbb oka a Tisza Volán tervezett új helyközi buszállomása volt, amelyet a Volán-telep mellett, a Bakay Nándor utca végén kívántak felépíteni, illetve fontos szempont volt az okmányiroda tömegközlekedéssel való jobb kiszolgálása is. A tervek szerint a helyközi buszállomás megépülte után jelentősen sűrítették volna, és hétvégékre is ki kívánták terjeszteni a közlekedését, azonban megvalósíthatósági gondok miatt nem épült meg az állomás.

2016. június 16-án elindult a **7A betétjárat** is a *Bakay Nándor utca* és a *Széchenyi tér* között.

A Cédrus Liget átadása után lehet, hogy sűríteni fogják, illetve új megállókat is hozhatnak létre.

### A 8-as vonal

*Bővebben: 8-as trolibusz (Szeged)*
1983. október 11-én *Makkosház* és a *Vidra utca* közötti 2,8 km-es vonalon indult meg rajta a forgalom. 1998. december 13-án a vonal makkosházi végállomását áthelyezték a Csáky utcai trolibusz-járműtelepre, így a trolibuszok ott fordultak meg. Ezt követően a *Körtöltés utca* és a *Szent István tér* közötti 3,8 km-es szakaszon járt 2006-ig. A járat 1999. január 4-étől június 18-áig **8A** jelzéssel közlekedett tanítási napokon csúcsidőben az eredeti vonalon, ám megszüntették a nem megfelelő kihasználtság miatt. 2006. április 18-ától pótlóbuszok közlekedtek 2008. július 14-éig. A trolipótlók kapcsán több érdekes dolgot is meg kell említeni: 2006. augusztus 21-étől egy héten át 1V–8 járatszámmal a pótlóbuszok villamospótlási feladatokat is elláttak a Széchenyi tér és a Személypályaudvar között az 1-es villamos szünetelő szakaszán, valamint a 8-as pótlóbusz volt az első olyan viszonylat Szegeden, amelyen csak alacsony padlós buszok közlekedtek.

2006. szeptember 16. és 2010. augusztus 14. között pedig más útvonalon az átépített Szent István tér érintésével rövidebb menetidővel közlekedtek a Dugonics térig.

2010-ben kiépítették a trolibuszvezetéket a Klinikákig. A meghosszabbított *8-as trolibuszvonal* ünnepélyes átadására 2010. augusztus 14-én délután kerül sor, így 4 év szünet után ismét trolibuszok járnak a *8-as vonalán*. 2012. március 3-ától (a 2-es villamos átadásának napjától) Makkosházig közlekedik.

### A 9-es vonal

*Bővebben: 9-es trolibusz (Szeged)*

A **9-es vonal** Szeged második leghosszabb trolibuszvonala. A *Bakay Nándor utca* és a *Lugas utca* között jár. A 7,6 km-es vonalon 1985 novemberében indult meg a forgalom. 2006-ban az árvíz miatt április 17-én délutántól május 8-áig csak a *Makkosház – Széchenyi tér* között jártak a trolibuszok, a *Széchenyi tér – Lugas utca* között pedig kerülőútvonalon pótlóbuszok (**9B**) közlekedtek.

Két végállomásának nagy távolsága és a bejárt útvonal miatt viseli a „városnéző járat” gúnynevet.

A 2-es villamos beindulta óta a Vértói útig közlekedik Makkosház helyett.

2022. nyara óta a Vértói út helyett a Bakay Nándor utca a végállomás.

### A 10-es vonal

*Bővebben: 10-es trolibusz (Szeged)*
A Szegedi Közlekedésfejlesztési Nagyprojekt egyik eleme volt a 8-as trolibuszvonal meghosszabbítása a Klinikákig, valamint a 10-es autóbuszt kiváltó **10-es trolibuszvonal** kiépítése. A mintegy három milliárd forint értékű beruházás 2010 augusztusában készült el, és ekkor indult meg rajta a forgalom is. A *10-es vonal*, az új csuklós trolibuszok beszerzése után 2013. december 20-án indult el.

### A 19-es vonal

*Bővebben: 19-es trolibusz (Szeged)*
A 2011. június 16-án indult **19-es** Szeged leghosszabb trolibuszvonala, mely *Makkosház* és *Tarján, Víztorony tér* között jár.

2017-től **19K** jelzéssel időszakos járata közlekedik minden év december 24-én, a járatok december 24. délutáni leállása után.

### Pótlóbuszok és közlekedésük trolivonalakon

Az SZKT a másfél évtizedben tizenkét darab Mercedes-Benz Citaro típusú autóbuszt szerzett be, annak ellenére, hogy nincs is általa kiszolgált autóbuszvonal a városban. A flotta kiépítésének legfőbb indoka az volt, hogy az SZKT előre tervezve a várható jelentős felújításokkal, átépítésekkel és az ezekkel együtt járó forgalomkorlátozás okozta szükséges pótlásokkal, gazdaságosabbnak találta használtan beszerzett saját buszok használatát, mint a Tisza Volántól való bérlést. A buszok a trolik festésével megegyező színvilággal rendelkeznek (2018-tól pótlóbusz fényezéssel), egyaránt ellátnak villamos- és trolibuszpótló, valamint különjárati feladatokat. Egyes esetekben részt vesznek a különleges, ideiglenes buszjáratok, például a 40C forgalmának lebonyolításában. Az SZKT helyi autóbuszflottája jelenleg 10 buszból áll.

A villamospótlás ritka, de hosszabb folyamat, viszont a trolibuszok helyett gyakran közlekednek autóbuszok, külön bejelentés nélkül, a meghibásodott trolibuszok pótlására.

### Bővítések, fejlesztési tervek és elképzelések

#### Meghiúsult elképzelések, távolabbi fejlesztési tervek

Sokáig úgy tűnt, hogy a szegedi trolibuszhálózat egy újabb szakasszal bővül, ami a Rókusi körutat (Újrókus városrész) kötötte volna össze a belvárossal a tömegközlekedéssel jelenleg kiszolgálatlan Öreg-Rókuson keresztül, a Franciahögy lakópark bekapcsolásával a trolibuszhálózatba. A vonal (amely az 1996 óta kihasználatlan 6-os járatszámot kapta volna) megépítésnek ötlete azonban heves ellenérzéseket váltott ki a tervezett nyomvonala mellett lakókból, így 2006-ban a 6-os troli ötletét elvetették, a projekthez kapcsolódó beruházásokat azonban elkezdték, így lehet látni néhol részben elkészült megállókat a tervezett vonalon. A 6-os viszonylat a mellékelt vonalhálózati térképen pontozott vonallal, *Projekt* felirattal szerepel. Viszont 2022. június 16-tól 6-os viszonylatszámmal új trolibuszvonal közlekedik *Vértói út és Újszeged, Gyermekkorház* között. Így a "6-os projekt" létrejön.

Korábban tervezett, de soha meg nem épült trolibuszvonalak voltak a 2-es és a 90-es vonal:

* A 2-es trolibusz tervezett útvonala: *Vértói út – Rókusi körút – Kossuth Lajos sugárút – Anna-kút – Stefánia – Belvárosi híd – Fő fasor – Erdélyi tér*. A viszonylat 1985 és 1998 között ezen az útvonalon közlekedett autóbuszokkal (1998-ig az SZKT hivatalosan trolipótló járatként üzemeltette). Utána a Tisza Volán autóbuszai közlekedtek rajta és bár azóta kétszer is változott a járat útvonala, még nagy vonalakban most is hasonlít a tervezett trolibuszvonaléra. A 2-es busz a 2-es villamos megépítése miatt 2012. március 2-án megszűnt és a rövidebb útvonalon közlekedő 72-es autóbuszjárat vette át a helyét.
* A 90-es trolibusz (Lugas utca – Budapesti körút – Makkosházi körút – Rókusi körút – Vásárhelyi Pál út – Textilgyári út) története hasonló a 2-es vonaléhoz. Miután a viszonylat 1998-ban átkerült a Tisza Volán üzemeltetésébe, egy új, azóta már megszűnt autóbuszjáratot, a 90Y-t alakították a 90-es járatok egy részéből. 2004-ben a 90-es autóbuszos viszonylatot jelentősen meghosszabbították és bár útvonalának egy része (*Lugas utca – Budapesti körút – Makkosházi körút – Rókusi körút – Vásárhelyi Pál út*) még mindig az egykor tervezett trolibuszéra emlékeztet, a járat útvonalának új szakasza (*Móraváros – Személypályaudvar*, illetve *Csillag tér – Gabonakutató*) ma már jelentősen eltér az eredeti nyomvonaltól.

Ezen kívül konkrét terv volt az 5-ös és/vagy 7-es vonalak meghosszabbítása Újszeged, víztoronyig, azonban ezt a beruházást a megfelelő anyagi fedezet hiányában végül törölték.

Ezek mellett a hivatalos tervek mellett gyakran felbukkannak egyéb elképzelések is, amelyek közül a legnépszerűbb a 11-es autóbusz trolibusszal történő kiváltása (a 11-es vonal egy néhány kilométerest szakaszt leszámítva végig már kiépített trolibusz-felsővezeték alatt közlekedik), ez azonban valószínűtlen a járat napközbeni alacsony kihasználtsága miatt. A 11-es autóbuszt később összevonták a 77-essel. Emellett gyakran elhangzik, hogy a Budapesti körúti és a Makkosházi körúti trolibusz-felsővezeték összekötésével is új viszonylatokat lehetne létrehozni (itt mindössze egy 1 kilométeres szakasz hiányzik a felsővezetékből), azonban itt is felmerül a megtérülés problémája, ugyanis így bár valóban ki lehetne alakítani új viszonylatokat, autóbuszjáratokat nem lehetne kiváltani.

## Jegyzetek

1. ↑ Menetrendi és vonalhálózati módosítások a nyári tanszüneti menetrend bevezetésével 2022. június 16-tól. Retrieved on június 10, 2022.
2. ↑ Drasztikus változások a menetrendben! – Fonódó buszjáratok jönnek létre + FOTÓK, TÉRKÉPEK, MENETRENDEK. szegedma.hu (2016-06-02). Archived from the original on április 10, 2017. Retrieved on április 9, 2017.
3. ↑ ujpalyan.hu
4. ↑ szkt.hu. Archived from the original on szeptember 3, 2010. Retrieved on augusztus 11, 2010.
5. ↑ VTV Szeged. Archived from the original on május 8, 2014. Retrieved on augusztus 11, 2010.
6. ↑ Somogyi-könyvtár: Csillag téri fiók. Archived from the original on október 3, 2008. Retrieved on július 22, 2008.
7. ↑ Fekete Klára (2007-08-08). A Rókusi körúton majd a 2-es csilingel (magyar). Délmagyarország. Archived from the original on október 4, 2013. Retrieved on február 26, 2012.
8. ↑ December 20-án indul a 10-es trolibuszvonal. szegedcafe.hu (2013-12-09). Archived from the original on december 20, 2013. Retrieved on december 20, 2013.
9. ↑ A szegedi 2-es és 83-as autóbuszjáratok (iho.hu)

## További információk

* Az SZKT honlapja
* Vonalhálózati térkép
* Tömegközlekedési nagyprojekt 2008–2010

Sablon:Tömegközlekedés hu

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap